KOMUNALNO DRUŠTVO KUTJEVO d.o.o.

Za obavljanje komunalnih djelatnosti

R. Hrvatske 74

34340 Kutjevo

Kutjevo, 28.11.2018.godine

Na temelju članka 30. Izjave o osnivanju Komunalnog Društva Kutjevo, direktor Društva dana 28.11.2018.godine objavljuje slijedeći

N a t j e č a j

za primanje u radni odnos na neodređeno vrijeme

1. Sukladno Pravilniku o ustroju i sistematizaciji radnih mjesta Komunalnog društva Kutjevo d.o.o. raspisuje se natječaj za radno mjesto kako slijedi:
2. Neodređeno vrijeme

Radno mjesto: Stručni suradnik za vođenje očevidnika groblja i održavanju hortikulture na grobljima na području grada (M/Ž)

Broj izvršitelja: 1

Uvjeti za obavljanje poslova:

* VŠS poljoprivrednog ili ekonomskog smjera
* najmanje jedna godina radnog iskustva na odgovarajućim poslovima
* znanje rada na računalu i poznavanje svih informatičkih programa
* izražene organizacijske i komunikacijske vještine
* položen vozački ispit B kategorije

1. Natječaj se objavljuje na službenim mrežnim stranicama Komunalnog društva (stranice Grada Kutjeva), oglasnoj ploči Komunalnog Društva, oglasnoj ploči Hrvatskog zavoda za zapošljavanje putem elektronske prijave
2. O natječaju će se elektronski obavijestiti i osnivač Grad Kutjevo
3. Opći uvjeti natječaja: pod točkom 1

Uz prijavu na natječaj, kandidati obavezno prilažu:

* Životopis (u kojem trebaju obvezno navesti osobne podatke – osobno ime, datum i mjesto rođenja, adresa stanovanja, broj telefona, te adresa elektroničke pošte)
* dokaz o hrvatskom državljanstvu (preslika osobne iskaznice ili domovnice)
* dokaz o stručnoj spremi (preslika svjedodžbe/diplome)
* dokaz o radnom stažu (elektronički zapis Hrvatskog zavoda za mirovinsko osiguranje ne stariji od 30 dana)
* dokaz o ispunjavanju uvjeta o radnom iskustvu na odgovarajućim poslovima (ugovor o radu, potvrda poslodavca, rješenje o rasporedu na radno mjesto…)
* uvjerenje nadležnog suda da se protiv kandidata/kinje ne vodi kazneni postupak (koji nije stariji od šest mjesec)

Na natječaj se mogu javiti osobe oba spola.

Ukoliko osoba ostvaruje zakonsko pravo prednosti pri zapošljavanju dužna je na isto se pozvati i uz ostalu potrebnu dokumentaciju dostaviti dokaze o ispunjavanju uvjeta navedenih u zakonu.

Kandidati koji ispunjavaju formalne uvjete iz natječaja obvezni su pristupiti prethodnoj provjeri znanja i sposobnosti putem pisanog testiranja i intervjua. Prethodnu provjeru znanja i sposobnosti kao i intervju provodi Povjerenstvo za provedbu natječaja. Ako kandidat ne pristupi testiranju, smatra se da je povukao prijavu na natječaj.

Na stranicama Grada Kutjeva i oglasnoj ploči Komunalnog društva objaviti će se vrijeme održavanja prethodne provjere znanja i sposobnosti kandidata, opis poslova i radnih zadataka za radno mjesto te pravni i drugi izvori za pripremanje kandidata/tkinje za testiranje.

Nepotpune i nepravovremene prijave, te prijave kandidata koji ne ispunjavaju uvjete za navedeno radno mjesto neće se razmatrati.

Prije zasnivanja radnog odnosa odabrani kandidat biti će upućen o trošku poslodavca na prethodni pregled ovlaštenoj ustanovi, odnosno specijalisti medicine rada s uputnicom koja sadrži podatke o vrsti poslova i drugim okolnostima od utjecaja za ocjenu njegove sposobnosti za obavljanje ovih poslova.

Isprave se prilažu u neovjerenoj preslici, a prije izbora odabranog kandidata predočiti će se izvornik isprava.

Rok za podnošenje prijava je 8 dana od dana objave natječaja.

Prijave na natječaj dostavljaju se u zatvorenoj omotnici na adresu:

Komunalno društvo Kutjevo d.o.o.

R. Hrvatske 74, 34340 Kutjevo

S naznakom „Prijava na natječaj za radno mjesto: „Stručni suradnik za vođenje očevidnika groblja i održavanju hortikulture na grobljima na području grada“

U slučaju izmijenjenih okolnosti o kojima odlučuje poslodavac, ovaj natječaj ili dio natječaja za zapošljavanje može se poništiti.

O rezultatima natječaja kandidati će biti obaviješteni pisanim putem.

DIREKTOR

Željka Antunović